RS ทุ่มร้อยล้านเอาใจคนรุ่นใหญ่เปิดตัวช่องดาวเทียม“เพลินทีวี”
RS ประกาศทุ่มงบร่วม 100 ล้านบาท ลุยเปิดทีวีดาวเทียมเพิ่มอีกช่องใช้ชื่อ “เพลินทีวี” ชูคอนเซ็ปต์ “ใช้ชีวิตอย่างเพลิดเพลิน กับสิ่งที่ทำให้คุณมีความสุข”
2 ก.ค. 2558


นางพรพรรณ เตชรุ่งชัยกุล ประธานเจ้าหน้าที่ฝ่ายปฎิบัติการ บริษัท อาร์เอส จำกัด (มหาชน) หรือ RS ชี้ทีวีดาวเทียมยังเป็นธุรกิจทำเงินได้ สบช่องสังคมไทยเข้าสู่วัยสูงอายุสมบูรณ์แบบ ประกาศทุ่มงบร่วม 100 ล้านบาท ลุยเปิดทีวีดาวเทียมเพิ่มอีกช่องใช้ชื่อ “เพลินทีวี” ชูคอนเซ็ปต์ “ใช้ชีวิตอย่างเพลิดเพลิน กับสิ่งที่ทำให้คุณมีความสุข”
วางโพซิชั่นนิ่งเป็นสถานีโทรทัศน์แรกในเมืองไทย รุกตอบโจทย์ทุกไลฟ์สไตล์ของคนรุ่นใหญ่อายุ 55 ปีขึ้นไปทั่วประเทศ มั่นใจเพลินทีวีประสบความสำเร็จตามคาด เพราะมีเม็ดเงินโฆษณาสินค้าเจาะกลุ่มนี้สะพัด ตั้งเป้าสิ้นปีนี้ครองเรตติ้งอันดับ 1 ในกลุ่มทีวีผู้สูงวัย คาดปีแรกทำรายได้ทะลุ 60 ถึงจุดคุ้มทุนภายใน 2 ปี